דב נוי

דב נוי (נוימן) (20 באוקטובר 1920 - 29 בספטמבר 2013) היה פרופסור לספרות ופולקלור אשר התמחה בחקר הספרות העממית. חתן פרס ביאליק לחכמת ישראל (2002) ופרס ישראל לחקר הספרות (2004). נוי נולד בקולומיאה שבגליציה, פולין (בימינו חלק מאוקראינה) למשפחה ציונית. אחיו הצעיר מאיר נוי היה לימים מלחין ומוזיקולוג ישראלי. למד בחדר, בילדותו קיבל חינוך עברי מפי המשורר שמשון מלצר, ולאחר מכן למד בגימנסיה פולנית. הוא שאף ללמוד רפואה, אולם כשראה את האנטישמיות ששררה אז בלבוב, החליט ב-1938 ללמוד בארץ ישראל ועלה אליה (בני משפחתו, פרט לו ולאחיו, נספו בשואה). הוא למד באוניברסיטה העברית תלמוד, תולדות עם ישראל ומקרא. בשנים 1941–1945, בעת מלחמת העולם השנייה, שירת בצבא הבריטי בחיל ההנדסה המלכותי. לאחר מכן עשה תואר שני באוניברסיטה העברית, וב-1947 שימש כמורה במחנות המעצר בקפריסין והפעיל שם גם פעולות תרבות. בשנים 1949–1952 ערך ביחד עם שמשון מלצר את השבועון "דבר לילדים", וכן היה חבר מערכת "דבר". בשנים 1952–1954 למד פולקלור, ספרות השוואתית ואנתרופולוגיה באוניברסיטת ייל ובאוניברסיטת אינדיאנה, בעזרת מלגה מטעם ממשלת ארצות הברית. עבודת הדוקטור שלו באוניברסיטת אינדיאנה, בהנחיית סטית תומפסון, עסקה בספרות חז"ל ("Motif-Index of Talmudic-Midrashic Literature"). לאחר שובו לישראל ב-1954, החל ללמד בחוג לספרות עברית ובחוג ליידיש באוניברסיטה העברית ולאחר מכן גם באוניברסיטת חיפה ובאוניברסיטאות אחרות בישראל ובחו"ל, בעיקר בנושאי אגדות, סיפורי עם ופולקלור עממי. כמו כן, הרצה ברדיו בנושאי מחקריו. במקביל, החל לאסוף ולתעד סיפורי עם ומסורות שהביאו איתם העולים החדשים מכל העדות, הן אלה שבאו מאירופה והן אלה שהגיעו ממדינות ערב. הוא הקים לשם כך בחיפה ב-1955 את "ארכיון הסיפור העממי בישראל" (אסע"י) (המצוי כיום באוניברסיטת חיפה; ב-2011 נקרא על שמו), שבו מתועדים כיום קרוב ל-24,000 סיפורים. הוא ניהל בעיר במשך שנים רבות את המוזיאון לאתנולוגיה ולפולקלור וכן הקים באוניברסיטה העברית את "המרכז לחקר הפולקלור", כדי לתעד מסורות ומנהגים של העולים וותיקי הארץ. נוי כתב וערך כ-60 ספרים, שעוסקים בחקר סיפורי העם בעולם היהודי והלא-יהודי ובעדות ישראל השונות, כולל אגדות וסיפורים מהתלמוד והמדרש. מחקריו הקנו לו שם עולמי בחקר הפולקלור והספרות העממית, והוא נחשב אחד מבכירי חוקרי סיפורי העם היהודיים והעבריים. בנישואיו השניים היה נשוי לד"ר תמר נוי לבית יזרעאלי עד פטירתה בקיץ 1997. אב לשלושה בנים: יזהר נוי, עמוס נוי, חוקר פולקלור כמו אביו, עיתונאי ואיש היי-טק בעברו, וחיים נוי, פרופסור חבר וראש בית הספר לתקשורת באוניברסיטת בר-אילן. הוא נפטר בשנת 2013, ונקבר בהר המנוחות. ארכיונו האישי שמור בספרייה הלאומית. הסיפור העממי במדרש ויקרא רבה, הוצאת האוניברסיטה העברית, 1960 חודש חודש וסיפורו, הוצאת האוניברסיטה העברית, 1961, 1962 שבעים סיפורים וסיפור מפי יהודי מרוקו, ירושלים: בתפוצות הגולה, 1964 הנערה היפהפייה ושלושת בני המלך, הוצאת עם עובד, 1965 סיפורים מפי יהודי פולין, הוצאת דפוס מרכז, 1966 שבעים סיפורים וסיפור מפי יהודי לוב, ירושלים: בתפוצות הגולה, ה'תשכ"ח-1967 (מן הספר: סיפור עממי - טובות שאינן נשכחות, עאדא 48 מבית מרכז אור שלום) סיפורי בעלי־חיים בעדות ישראל, הוצאת עיריית חיפה, 1976 אוצרו של סבא: מאה סיפורים וסיפור מפי יהודי ספרד, אספו: חנה אלכסנדר ורב נוי, הוצאת משגב ירושלים, 1989 סיפורי ביתא ישראל, ששים סיפורים וסיפור מפי יהודי אתיופיה, הוצאת מכון הברמן למחקרי ספרות, 1990 יידישע פאלקסלידער אין רוסלאנד - שירי עם יהודיים ברוסיה, הוצאת אוניברסיטת בר-אילן, 1991 יששכר בן עמי, יוסף דן (עורכים), מחקרים באגדה ובפולקלור יהודי: מוקדשים ליובל ה-60 של דב נוי, כרך ז של מחקרי המרכז לחקר הפולקלור, ירושלים: הוצאת ספרים ע"ש י"ל מאגנס, תשמ"ג. גלית חזן-רוקם, "בין אחדות לריבוי: דב נוי כחוקר הספרות העממית באגדת חז"ל", הספרות 30/31 (1981), 192-184. גלית חזן-רוקם, דב נוי – מאה שנה להולדתו, מחקרי ירושלים בפולקלור יהודי לג, 2020‏, JSTOR 26992714 'Noy, Dov,' in: Who's Who in Israel and Jewish Personalities from All Over the World, 1985, p. 244. Galit Hasan-Rokem, 'Textualizing the Tales of the People of the Book: Folk Narrative Anthologies and National Identity in Modern Israel,' Prooftexts 19,1 (1999) 71-82. (הופיע גם בתוך: The Anthology in Jewish Literature (2004), 324-334) ביבליוגרפיה של כתביו: עדנה היכל, 'רשימת כתבי דב נוי בחקר הפולקלור והאגדה התלמודית-המדרשית', בתוך: מחקרים באגדה ובפולקלור יהודי (תשמ"ג), עמ' יא–ל. עדנה היכל, כתבי דב נוי בחקר הפולקלור והאגדה התלמודית-המדרשית (רשימה שנייה), מחקרי ירושלים בפולקלור יהודי יג–יד, (תשנ"א–תשנב), עמ' 11–18 דב נוי, באתר זמרשת דב נוי, דף שער בספרייה הלאומית פרופ' דב נוי, באתר פרס ישראל רשימת הפרסומים של דב נוי, בקטלוג הספרייה הלאומית רשימת המאמרים של דב נוי באתר רמב"י דב נוי באנציקלופדיה יודאיקה, בספרייה היהודית המקוונת (באנגלית) כתבי דב נוי בפרויקט בן-יהודה עמוס נוי, האדון ממוגאדור: ילדותי עם אבא, דב נוי, קפה גיברלטר, 7 באוקטובר 2013 עופר אדרת, מספרי סיפורים נגד כור ההיתוך, באתר הארץ, 12 באוקטובר 2013 שלומי חתוכה, הָיֹה הָיָה מלך, באתר "העוקץ", 16 באוקטובר 2013 מפרי עטו אגדות הבעש"ט בהרי הקרפטים, באתר "דעת" העקידה כאבטיפוס של קידוש השם, באתר "דעת" "קיבוץ" או "פרט": (למהות היצירה העממית), דבר, 31 בדצמבר 1954 עדות בישראל, דבר, 17 באוגוסט 1956 שגיאות פרמטריות בתבנית:יוטיוב 'סוג: (מעֵבר לסמבטיון) הרצאה של דב נוי ביידיש' אינו ערך חוקי אַריבער דעם סמבטיון, (מעֵבר לסמבטיון) הרצאה של דב נוי ביידיש בערוץ "דער לײענזאַל", באתר יוטיוב (אורך: 01:34:51), צולם ב-13 באפריל 1996 שגיאות פרמטריות בתבנית:יוטיוב 'סוג: הרצאה באנגלית של דב נוי' אינו ערך חוקי Jewish Folklore, Past and Present I, הרצאה באנגלית של דב נוי בערוץ "Stroum Jewish Studies", באתר יוטיוב (אורך: 58:16), צולם ב-1986 בקייטנות לילדי עולים, דבר, 11 באוגוסט 1950; אנשים ומעשים, דבר, 9 באוקטובר 1951. אנשים ומוסדות, דבר, 24 ביולי 1952; דב נוי מעורכי דבר לילדים זכה בסטיפנדה, דבר, 23 בנובמבר 1952. פינת המאזין, דבר, 1 ביולי 1955. שירי לב-ארי, ארכיון הסיפור העממי ייקרא ע"ש דב נוי, באתר הארץ, 26 בנובמבר 2011. פרופ' דב נוי ז"ל, באתר מודעות אבל, ‏29 בספטמבר 2013 ארכיון דב נוי, בספרייה הלאומית אריאנה מלמד, אוצרו של סבא מאה סיפורים וסיפור מפי יהודי ספרד, חדשות, 5 בדצמבר 1989